**«Ο παππούς και το εγγονάκι», Λέων Τολστόι**

***Θέμα:***

Η αντιμετώπιση της τρίτης ηλικίας από τους νεότερους

***Λογοτεχνικό Είδος:***

Πρόκειται για ένα διήγημα, τα βασικά χαρακτηριστικά του είναι:

* Πλοκή
* Κορύφωση σε ένα καίριο γεγονός
* Λύση
* Λιτότητα εκφραστικών μέσων
* Στοιχεία παραμυθιού

***Αφηγηματικοί Τρόποι:***

* Αφήγηση σε γ’ πρόσωπο
* Περιγραφή
* Διάλογος

***Γλώσσα – Ύφος:***

* Απλή δημοτική γλώσσα
* Απλό και λιτό ύφος

***Χαρακτηρισμός Προσώπων:***

* Παππούς: ανήμπορος λόγω ηλικίας, κάνει ζημιές, αδέξιος
* Γιος και νύφη: κακότροποι, σκληροί, δεν έχουν υπομονή με τον παππού
* Εγγονάκι: αθώος, μιμείται τους μεγάλους (ιδιαίτερα τους γονείς του)

***ΕΡΓΑΣΙΑ:***

**Διαβάστε το παρακάτω απόσπασμα και παρουσιάστε τον κύκλο της ανθρώπινης ζωής μέσα από τις τρεις ηλικιακές φάσεις της:**

*Ανάπτυξη μετά τον τοκετό-γήρας:*

Ο οργανισμός μετά τον τοκετό συνεχίζει να αναπτύσσεται, και φυσιολογικά περνάει από τα στάδια της βρεφικής, παιδικής και εφηβικής ηλικίας ώσπου να ενηλικιωθεί. Η βρεφική ηλικία διαρκεί δύο περίπου χρόνια και χαρακτηρίζεται από ραγδαία ανάπτυξη. Κατά την παιδική ηλικία αλλάζουν προοδευτικά οι αναλογίες του σώματος. Κατά την εφηβεία η ανάπτυξη επιταχύνεται, εμφανίζονται τα δευτερεύοντα χαρακτηριστικά του φύλου, ενώ τα γεννητικά όργανα ωριμάζουν και γίνονται λειτουργικά. Οι νεαροί ενήλικες έχουν φτάσει στο μέγιστο της μυϊκής τους δύναμης και της αντιληπτικής τους ικανότητας. Προοδευτικά όμως και ανεπαίσθητα το σώμα χάνει ορισμένες ικανότητές του, και τελικά έρχεται το τελευταίο στάδιο, το γήρας. Η διαδικασία αυτή, που είναι μη αναστρέψιμη, οφείλεται σε κληρονομικούς και σε εξωγενείς παράγοντες. (Βιολογία Α’ Λυκείου σελ. 231)